Salmo 123
Ang awit samtang gatungas.
1 Ginoo, nag-ampo* ako kanimo,
ikaw nga naglingkod sa trono diha sa langit.
2 Maingon nga ang mga sulugoon naghulat
nga hatagan sa ilang mga agalon,
naghulat usab kami Ginoo, nga among Dios,
hangtod nga imo kaming kaloy-an ug tabangan.
3 Kaloy-i kami, Ginoo! Kaloy-i kami,
kay nanobra na ang pagtamay nga among nadawat.
4 Labihan na ang pagbiay-biay ug pagbugal-bugal nga nadawat namo
gikan sa mga tawo nga gapaharuhay lang ug mga garboso.
* Salmo 123:1 nag-ampo: sa literal, naghangad.